《三月》
宋代·许月卿

三月春如少年时，了知造化最儿嬉。
智行无事柳飞絮，道法自然花满枝。
锦乡园林天富贵，神仙院落月清奇。
老天长似春三月，游嬉人间不皱眉。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。